《赠谢尚礼归盱江》
元代·乃贤

画船绿树映沧波，挝鼓开船发御河。作恶情怀唯仗酒，落花时节况闻歌。

潮来别浦江声急，云起南山雨气多。落日都门一分袂，相思千里奈君何。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。